Treće pravilo: Allahov Poslanik, sallallahu 'alejhi ve sellem, 
kada je počeo sa vjerovjesničkom misijom zatekao je ljude kako 
čine razne vrste 'ibadeta. Neki od njih su obožavali meleke, neki 
vjerovjesnike i dobre ljude, neki drveće i stijene, a neki Sunce i 
Mjesec. On, sallallahu 'alejhi ve sellem, objavio im je rat, borio se 
protiv svih njih i među njima nije pravio nikakve razlike. Dokaz 
za to su riječi Uzvišenog Allaha: {I borite se protiv njih sve dok 
smutnja (širk) ne nestane i dok samo Allahova vjera ne ostane} [Е1 
Enfal: 39]. 

Četvrto pravilo: Širk kojeg čine mušrici u današnje vrijeme je 
veći i opasniji nego širk kojeg su činili mušrici u prvo vrijeme. 
Mušrici su u prvo vrijeme činili širk kada bi bili u izobilju i blago- 
datima, a kada su u poteškoćama iskreno su obožavali samo 
Allaha, Jedinog. Dok mušrici u današnje vrijeme neprestano čine 
širk, bilo da su u lahkoćama ili poteškoćama. Dokaz za to su riječi 
Uzvišenog Allaha: {Kada se u lađe ukrcaju, iskreno se mole samo 
Allahu, a kad ih On do kopna dovede,odjednom Mu širk čine} 
[Е1 Ankebut: 65]. 

Allahu učini nas muvehhidima, usmrti nas kao muvehhide i 
proživi nas među muvehhidima. 

Znaj, Allah te uputio da Mu budeš pokoran, 
da te je Allah, subhanehu ve te'ala, stvorio da samo Njega 
obožavaš iskreno Mu ispovjedajući vjeru. Kao što je Uzvišeni 
rekao: {Džinne i ljude nisam stvorio osim zato da Mi čine 
'ibadet}. Pa kada si spoznao da te je Allah, 'azze ve džel, 
stvorio samo da bi Mu činio 'ibadet, onda moraš znati da se 
'ibadet ne zove 'ibadetom osim uz ispovijedanje tevhida, isto 
kao što se i namaz ne smatra ispravnim bez prethodne 
čistoće. 

Nakon što si saznao da širk kvari ispravnost 'ibadeta, ako se 
pomiješa s njim, upropaštava djelo i biva uzrokom da njegov 
počinioc vječno ostane u Vatri, onda zasigurno znaš da je to 
najbitnije što ti je obaveza da spoznaš, kao što je Uzvišeni 
rekao: {Allah, doista, neće oprostiti da Mu se širk učini, a 
oprostit će sve mimo toga kome On hoće} - a to je ova četiri 
bitna pravila koja je Allah, 'azze ve džel, spomenuo u Svojoj 


Prvo pravilo: Obaveza je da znaš da su nevjernici, protiv kojih 
se borio Allahov Poslanik, sallallahu 'alejhi ve selem,j)riznavali da 
je Allah, Uzvišeni, Onaj Koji stvara, opskrbljuje i u Cijim rukama 
je sva odredba, ali ih to ubjeđenje nije uvelo u Islam. Dokaz za to 
su Allahove riječi: {Upitaj: 'Ко vas hrani s neba i iz zemlje, ko vam 
je dao sluh i vid i ko vlada njima, ko stvara živo iz neživog, a 
pretvara živo u neživo, i ko upravlja svim'? — 'Allah'! — reći će oni 
-, a ti reci: 'Ра zašto Ga se onda ne bojite?'} [Junus: 31]. 

^ Drugo pravilo: Da su ti nevjernici govorili: ,,Mi se nismo 
molili kipovima niti ih dozivali osim što smo od njih tražili da 
nas približe Allahu i da se za nas zauzmu kod Njega.“ Dokaz da 
su od njih tražili da ih približe Allahu, 'azze ve džel, su Njegove 
riječi: {Iskreno ispovjedanje vjere dug je Allahu! A onima koji 
pored Njega uzimaju zaštitnike i govore: 'Mi ih obožavamo 
samo zato da bi nas što više Allahu približili' — Allah će njima, 
zaista, presuditi u onome u čemu su se oni razilazili. Allah 
nikako neće ukazati na pravi put onome ko je lažljivac i 
nevjernik} [Ez-Zumer: 3]. Dokaz da su od njih tražili šefa'at 
(zauzimanje) su Allahove riječi: {Oni, pored Allaha, obožavaju 
one koji im ne mogu nauditi niti im mogu kakvu korist pribavi- 
ti, i govore: 'Ovo su naši zagovornici kod Allaha'} [Junus: 18]. 


